Fjörutíu vitni koma fyrir dóm í næstu viku þegar aðalmeðferð verður í Rauðagerðismálinu svokallaða. Reiknað er með að skýrslutökur af vitnunum standi fram eftir viku. Óvenju margir túlkar verða í réttarhöldunum.
Samkvæmt upplýsingum frá embætti héraðssaksóknara verður fyrsti dagur réttarhaldanna notaður til að taka skýrslu af sakborningunum fjórum og einu vitni sem er lögreglukona.
Þriðjudeginum verður varið í skýrslutökur af rannsakendum og á miðvikudeginum koma síðan önnur vitni fyrir dóminn. Það eru meðal annars þeir sem höfðu um tíma réttarstöðu sakbornings í málinu og sátu í gæsluvarðhaldi.
Kalla þarf til óvenju marga túlka í málinu. Sakborningarnir eru frá Albaníu og Portúgal og samkvæmt lögum eiga þeir rétt á túlki öll réttarhöldin.
Tvö vitni eru spænskumælandi, eitttalar rúmensku og svo er danskur DNA-sérfræðingur. Og finna þarf túlkafyrir þessi vitni auk túlks sem túlkar úr ensku.
Rannsókn lögreglu á morðinu í Rauðagerði er ein sú umfangsmesta í sögu lögreglunnar á höfuðborgarsvæðinu. Á tímabili höfðu fjórtán réttarstöðu sakbornings og níu sátu í gæsluvarðhaldi. Sakborningar gerðu lögreglu erfitt fyrir og breyttu framburði sínum ítrekað í yfirheyrslum.
Fjögur voru svoákærðfyrir morðið, þrír karlar og ein kona. Angelin Sterkaj, albanskur karlmaður á þrítugsaldri, hefur játað að hafa orðið Armando Beqirai að bana fyrir utan heimili hans í Rauðagerði með því að skjóta hann níu sinnum í höfuð og búk.Hin þrjú neituðu öll sök þegar ákæran var þingfest
40 vitni koma fyrir dóm í næstu viku þegar aðalmeðferð verður í Rauðagerðismálinu og notast þarf við óvenju marga túlka. Búist að skýrslutökur af vitnum og sakborningum standi fram eftir viku.